Mismunandi stórir klasar göngumanna sveima frá einum fundi til annars og bera saman verð og dagskrá en yfir vötnunum svífur þykkt ský af valkvíða og ákvörðunarfælni . Við sjáum okkur í draumi sitjandi með rjóðar kinnar í víðsýnum fjallasal með heitt kakó í bollanum , heimabakað rúgbrauð með kæfu og finnum gleðina sem þýtur í blóðinu þegar tindurinn er sigraður . Brotið sem vantaði í heildarmyndina dettur allt í einu á sinn rétta stað og í vitund okkur kviknar á skilningarvitum sem sofa á malbikinu . Náttúran býr yfir græðandi og styrkjandi eiginleikum sem enginn tækjasalur í líkamsrækt getur líkt eftir . Guðmundur Einarsson frá Miðdal sem var frumkvöðull í fjallamennsku og náttúrudýrkun á Íslandi kunni einnig vel að koma orðum að upplifun sinni . Ég hef séð fólk stælast og vaxa með þeim verkefnum sem það setur sér . Ég hef séð það léttast og styrkjast , eignast fjöldann af nýjum vinum og stundum finna ástina . Það er nefnilega ekki hægt að sýnast í erfiðum fjallgöngum . Náttúran kallar fram okkar rétta eðli og skaphöfn og sýnir okkur í veikleika og styrkleika og opnar þannig leiðina að hjarta okkar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .